rejauldu/bengali-wikipedia huggingface dataset:
সুলতান আবদুল হালিম মুয়াজ্জম শাহ আন্তর্জাতিক ইসলামি বিশ্ববিদ্যালয় (ইউনিশামস; ) হলো মালয়েশিয়ার কেদাহ প্রদেশের একটি বেসরকারি বিশ্ববিদ্যালয়।   সংগঠন ও প্রশাসন  ইউনিশামস (পূর্বে কুইন) কেদাহ রাজ্য সরকারের মালিকানাধীন এবং পরিচালিত।   ক্যাম্পাস ও অনুষদ  ইউনিশামস কুয়ালা কেতিলের নতুন প্রাতিষ্ঠানিক ক্যাম্পাস থেকে পরিচালনা করা হয়।   কুল্লিয়াহ   মু্য়ামালাত ও ব্যবস্থাপনা বিজ্ঞানের কুল্লিয়াহ  উসুলুদ্দিন ও আল-কুরআন বিজ্ঞানের কুল্লিয়াহ  শরিয়ত ও আইনের কুল্লিয়াহ  আরবি ভাষার কুল্লিয়াহ  আতিথেয়তা ও সৃজনশীল শিল্পের কুল্লিয়াহ  মেডিসিন ও স্বাস্থ্য বিজ্ঞানের কুল্লিয়াহ  সেন্টার অব ইসলামিক ফাইন্যান্স ফর এডুকেশন অ্যান্ড রিসার্চ  সেন্টার অব ফাউন্ডেশন স্টাডিজ  সেন্টার অব কাউন্সেলিং অ্যান্ড সাইকোলজি স্টাডিজ অ্যান্ড সার্ভিসেস  সেন্টার অব পোস্টগ্র্যাজুয়েট স্টাডিজ  সেন্টার ফর পাবলিক স্টাডিজ  সেন্টার ফর ল্যাঙ্গুয়েজ   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:ইসলামি বিশ্ববিদ্যালয় ও কলেজ বিষয়শ্রেণী:১৯৯৫-এ মালয়েশিয়ায় প্রতিষ্ঠিত বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। বাংলাদেশের আর্থ-সামাজিক-জ্ঞানতাত্ত্বিক-অবকাঠামোগত অবস্থা বিবেচনায় এধরণের শিক্ষাপ্রতিষ্ঠানের নিবন্ধ দ্রুত বিচারধারায় তাৎক্ষণিকভাবে অপসারণ যোগ্য হওয়া উচিত। Ashiq Shawon (আলাপ) ১১:৫০, ১২ মে ২০২৪ (ইউটিসি) বাউরা আরেফা খাতুন বালিকা উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। ঐতিহাসিক গুরুত্ব নেই। উল্লেখযোগ্য প্রচার নেই। একমাত্র তথ্যসূত্রটি উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৪:২৬, ২ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|330x330পিক্সেল|সৌর জ্যোতির বিবর্তন। নক্ষত্রের উজ্জলতা পরিমাপ করতে জ্যোতির্বিজ্ঞানীরা সৌর জ্যোতি  নামে আলাদা একটি একক নামকরণ করেছেন। সূর্য থেকে বের হওয়া আলোর ফোটন কণার শক্তি ফ্লাক্স বের করতে এই একককে কাজে লাগানো হয়। জ্যোতির্বিজ্ঞানীরা একে অন্য নক্ষত্রের, গ্যালাক্সির বা মহাজাগতিক বস্তুর জ্যোতির পরিমাণ বের করতে ব্যবহার করেন।  ইন্টারন্যাশনাল অ্যাস্ট্রোনমিক্যাল ইউনিয়ন ১ সৌর জ্যোতিকে সঙ্গায়িত করতে যেয়ে বলেছেন, ।  এক্ষেত্রে সৌর নিউট্রিনো জ্যোতিকে যোগ করা হয়নি। সৌর নিউট্রিনো জ্যোতিকে যোগ করা হলে . সূর্য একটি ভ্যরিয়েবল নক্ষত্র, তাই এর সৌর জ্যোতি পরিবর্তন হয়। এর মধ্যে বিখ্যাত হচ্ছে ১৬ বছর পরপর সূর্যের সৌর কলঙ্কের কারণে।    নির্ণয়  সৌর জ্যোতি প্রতি একক ক্ষেত্রফলে ক্ষমতার ফ্লাক্সের উপর নির্ভর করে। যদি সৌর জ্যোতি  হয়, A যদি সূর্য থেকে পৃথিবী পর্যন্ত গড় দূরত্ব হয় তবে,  এক্ষেত্রে k এর মান ১ এর খুব কাছাকাছি। যদিও A এর মান সম্পূর্ণরূপে 1 AU নয়, তবে আমরা গড় হিসেবে একে ধরতে পারি।   তথ্যসূত্র   বিষয়শ্রেণী:সূর্য বিষয়শ্রেণী:নাক্ষত্রিক জ্যোতির্বিজ্ঞান বিষয়শ্রেণী:ক্ষমতার একক বিষয়শ্রেণী:জ্যোতির্বিদ্যায় পরিমাপের একক
জারওয়ালি খান (১৯৫৩ — ৭ ডিসেম্বর ২০২০) ছিলেন একজন পাকিস্তানি দেওবন্দি ইসলামি পণ্ডিত, শিক্ষাবিদ, লেখক, সম্পাদক ও খতিব। তিনি ইউসুফ বিন্নুরীর শিষ্য এবং জামিয়া আহসানুল উলুমের প্রতিষ্ঠাতা অধ্যক্ষ ছিলেন।   জীবনী  জারওয়ালি খান ১৯৫৩ সালে পাকিস্তানের উত্তর-পশ্চিম সীমান্ত প্রদেশের জাহাঙ্গীরায় জন্মগ্রহণ করেন। তিনি জামিয়া উলুমুল ইসলামিয়ায় পড়াশুনা করেছেন। তিনি ইউসুফ বিন্নুরীর শিষ্য ছিলেন। তিনি ১৯৭৮ সালে করাচিতে জামিয়া আরাবিয়া আহসানুল উলুম প্রতিষ্ঠা করেন। তিনি ২০২০ সালের ৭ ডিসেম্বর করাচির ইনডাস হাসপাতালে মৃত্যুবরণ করেন।   প্রকাশনা  তার রচিত গ্রন্থ সমূহের মধ্যে রয়েছে:  আহসান আর রাসায়েল (১০টি গবেষণা সাময়িকী)  আহসানুল খুতুবাত (৩ খণ্ড)  আহসানুল বুরহান (২ খণ্ড, জীবনীগ্রন্থ)  মাআরিফ ও মুহাসেন (মাসিক আল আহসানের সম্পাদকীয় সংগ্রহ) ইত্যাদি   আরও দেখুন   তারিক জামিল  মুহাম্মদ ইউসুফ বিন্নুরী  মুহাম্মদ তাকি উসমানি  মুহাম্মদ রফী উসমানী  দেওবন্দি ব্যক্তিত্বের তালিকা   তথ্যসূত্র    বহিঃসংযোগ   বিষয়শ্রেণী:১৯৫৩-এ জন্ম বিষয়শ্রেণী:২০২০-এ মৃত্যু বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানের ইসলামি চিন্তাবিদ বিষয়শ্রেণী:পাকিস্তানি লেখক বিষয়শ্রেণী:পাকিস্তানি মুফতি বিষয়শ্রেণী:জামিয়া উলুমুল ইসলামিয়ার প্রাক্তন শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি চিন্তাবিদ বিষয়শ্রেণী:ইসলামের মুসলিম পণ্ডিত বিষয়শ্রেণী:পাকিস্তানি ইসলামপন্থী বিষয়শ্রেণী:পাকিস্তানি সুন্নি মুসলিম বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:সোয়াবি জেলার ব্যক্তি বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:মুসলিম ধর্ম প্রচারক
জেনিফার মেরি মরিসন (জন্ম: ১২ এপ্রিল ১৯৭৯) একজন মার্কিন অভিনেত্রী ও পরিচালক। তিনি মেডিকেল-ড্রামা সিরিজ হাউজ (২০০৪–২০১২)-এ ড. অ্যালিসন ক্যামেরন এবং এবিসির অ্যাডভেঞ্চার-ফ্যান্টাসি সিরিজ ওয়ান্স আপন আ টাইম (২০১১–২০১৮)-এ এমা সোয়ান চরিত্রে অভিনয়ের জন্য সর্বাধিক পরিচিত। এছাড়াও তিনি কমেডি সিরিজ হাউ আই মেট ইয়োর মাদার-এ টেড মোসবির প্রেমিকা জোই পিয়ারসন, ২০০৯ সালের বিজ্ঞান-কল্পকাহিনী চলচ্চিত্র স্টার ট্রেক-এ জেমস টি. কার্কের মা উইনোনা কার্ক এবং ২০১১ সালের স্পোর্টস ড্রামা চলচ্চিত্র ওয়ারিয়র-এ টেস কনলন চরিত্রে অভিনয় করেছেন। সান ডগস (২০১৭)-এর মাধ্যমে পূর্ণদৈর্ঘ্য চলচ্চিত্র পরিচালনায় আত্মপ্রকাশ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইলিনয়ের নারী মডেল বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন শিশু মডেল বিষয়শ্রেণী:লয়োলা ইউনিভার্সিটি শিকাগোর প্রাক্তন শিক্ষার্থী বিষয়শ্রেণী:শিকাগোর অভিনেত্রী
left|100px right|100px বাঘ (Panthera tigris) বিশাল বিড়াল পরিবারের অন্তর্ভুক্ত একটি স্তন্যপায়ী প্রাণী। প্যানথেরা গোত্রের অন্তর্ভুক্ত চারটি বৃহৎ বিড়ালের মধ্যে এটি একটি। এটি ফেলিডি পরিবারের অন্তর্ভুক্ত সবচেয়ে বড় প্রাণী। বাঘ বাংলাদেশ ও ভারতের জাতীয় প্রাণী। পূর্ব ও দক্ষিণ এশিয়ার অনেক এলাকায় একে দেখা যায়। বিভিন্ন নিরামিষাসী প্রাণী বাঘের খাদ্য। কিছু সময়ে বাঘ মানুষখেকো হয়ে যায়।বাঘ লম্বায় ৩.৩ মিটার (১১ ফিট) এবং ওজনে ৩০০ কিলোগ্রাম (৬৬০পাউন্ড) পর্যন্ত হয়। বাঘের মিলন সারা বছর চললেও বিশেষ ঋতুতে তা বেড়ে যায়। বাঘ সাঁতার ভালো কাটতে পারে। বাঘের নয়টি উপপ্রজাতীর মধ্যে তিনটি বিলুপ্ত।  আরো দেখুন
শতপথ ব্রাহ্মণ () হলো শুক্ল যজুর্বেদের সঙ্গে যুক্ত একটি গদ্য ধর্মগ্রন্থ। এটিতে বৈদিক আচার-অনুষ্ঠানের বর্ণনা রয়েছে। এই ব্রাহ্মণটি দুটি শাখায় পাওয়া যায় – মধ্যণ্ডিন (বাজসনেয় মধ্যণ্ডিন শাখার) এবং কান্ব (কান্ব শাখার)। প্রথমটি ১৪টি খণ্ডে ১০০টি অধ্যায় ও ৭,৬২৪টি কাণ্ডিকে এবং দ্বিতীয়টি ১৭টি খণ্ডে ১০৪টি অধ্যায় ও ৬,৮০৪টি কাণ্ডিকে বিভক্ত   রচনাকাল  ভাষাতাত্ত্বিক গবেষণা থেকে জানা যায়, শতপথ ব্রাহ্মণ বৈদিক সংস্কৃতের (অর্থাৎ, মোটামুটিভাবে খ্রিস্টপূর্ব ৮ম থেকে ৬ষ্ঠ শতাব্দী, লৌহযুগীয় ভারত) ব্রাহ্মণ পর্যায়ের সর্বশেষ অংশে রচিত হয়।Keith, Aitareya Aranyaka, p. 38 (Introduction): "by common consent, the Satapatha is one of the youngest of the great Brahmanas";  footnotes: "Cf. Macdonell, Sanskrit Literature, pp. 203, 217. The Jaiminiya may be younger, cf. its use of aadi, Whitney, P.A.O.S, May 1883, p.xii."  জন এন. ব্রামারের মতে এটির রচনাকাল খ্রিস্টপূর্ব ৭০০ অব্দের কাছাকাছি কোনো সময়ে। জুলিয়াস এগেলিঙের মতে, এই ব্রাহ্মণের সর্বশেষ সংস্করণটির রচনাকাল খ্রিস্টপূর্ব ৩০০ অব্দ। যদিও এর কোনো কোনো অংশ “অনেক প্রাচীনতর, যা অজ্ঞাত প্রাচীনকাল থেকে মুখে মুখে প্রচলিত ছিল।”The Satapatha Brahmana. Sacred Books of the East, Vols. 12, 26, 24, 37, 47, translated by Julius Eggeling [published between 1882 and 1900]  বিষয়বস্তু  এই ধর্মগ্রন্থের প্রধান আকর্ষণীয় দিকগুলির একটি হল এর পৌরাণিক অংশ। এখানে সৃষ্টি-সংক্রান্ত পুরাণকথা ও মনুর প্রলয়ের উল্লেখ আছে।  এই সৃষ্টি-সংক্রান্ত পুরাণকথার সঙ্গে অন্যান্য সৃষ্টি-সংক্রান্ত পুরাণের অনেক সাদৃশ্য আছে। যেমন, প্রাগৈতিহাসিক বন্যা (বাইবেলে যেমন পাওয়া যায়), আলো ও অন্ধকারের প্রসার, ভালো ও মন্দের বিভাজন এবং সময়ের ব্যাখ্যা। শতপথ ব্রাহ্মণে যজ্ঞবেদী নির্মাণ, যজ্ঞের উপকরণ, যজ্ঞে মন্ত্রোচ্চারণ ও সোমরস প্রস্তুতকরণের সঙ্গে সঙ্গে বিভিন্ন অনুষ্ঠানের প্রতীকী ব্যাখ্যার একটি বিস্তারিত বিবরণ পাওয়া যায়।  মধ্যণ্ডিন শাখার ১৪টি খণ্ডকে দুটি প্রধান অংশে ভাগ করা যায়। প্রথন নয়টি বই যজুর্বেদ সংহিতার প্রথম ১৮টি খণ্ডের পুথিগত টীকা দিয়েছে। এই টীকা স্থানে স্থানে পঙ্‌ক্তি ধরে ধরে দেওয়া হয়েছে। পরবর্তী পাঁচটি বই অনুষ্ঠানে ব্যবহৃত নতুনতর দ্রব্য ও অন্যান্য দ্রব্যের বর্ণনা বর্ণনা দিয়েছে। ১৪শ এবং শেষ খণ্ডটি বৃহদারণ্যক উপনিষদ্‌ নামে খ্যাত।  মধ্যণ্ডিন শাখার শতপথ ব্রাহ্মণটিকে ১৯শ শতাব্দীর শেষ ভাগে জুলিয়াস এগলিং ইংরেজিতে অনুবাদ করেন। এটি সেক্রেড বুকস অফ দি ইস্ট গ্রন্থমালায় পাঁচ খণ্ডে প্রকাশিত হয়। কান্ব শাখার শতপথ ব্রাহ্মণ উইলিয়াম ক্যালান্ড তিন খণ্ডে ইংরেজিতে অনুবাদ করেছিলেন।  আরও দেখুন যাজ্ঞবল্ক্য যজুর্বেদ শতপথী পাদটীকা  তথ্যসূত্র  Weber, The Catapatha-Brahmana, Berlin,  1949.  Max Müller, The Satapatha-Brahmana, Madhyandina School,Vol. 12.Part1, Book 1 and 2,  Clarendon Press, 1882; reprint by Motilal Banarsidass, 1972.  Moriz Winternitz,  A History of Indian Literature (Vol.I), Second edition 1972.  W. P. Lehmann and H. Ratanajoti, Typological syntactical Characteristics of the , JIES 3:147-160.  বহিঃসংযোগ GRETIL etext The Eggeling translation of the Satapatha Brahmana, at sacred-texts.com Astronomy of the Satapatha Brahmana by Subhash C. Kak  বিষয়শ্রেণী:ব্রাহ্মণ (হিন্দুশাস্ত্র)
কালাঘাড় বেনেবউ বা ব্ল্যাক-নেপড ওরিওল(Oriolus chinensis) হলো ওরিওল পরিবারের একটি পাসেরিন পাখি যা এশিয়ার অনেক জায়গায় পাওয়া যায়।  বাসস্থান ও আবাসস্থল thumb|left|পশ্চিমবঙ্গের কলকাতার একটি অল্পবয়স্ক কালাঘাড় বেনেবউ পাখি  এর উপ-প্রজাতিগুলি পূর্ব সাইবেরিয়া, উসুরিল্যান্ড, উত্তর-পূর্ব চীন, কোরিয়া এবং উত্তর ভিয়েতনামে বিচরণ করে এবং শীতকালে পুরো ভারত জুড়ে বিস্তৃত হয়, প্রধানত উত্তর-পূর্বাঞ্চল ও উপদ্বীপ অঞ্চলে এবং বাংলাদেশেও পাওয়া যায়। আন্দামান ও নিকোবর দ্বীপপুঞ্জের স্থানীয় ও স্থায়ী বাসিন্দা। শীতকালে, পূর্ব এশিয়ার প্রজননকারী জনগোষ্ঠীগুলি দক্ষিণ পূর্ব এশিয়ার গ্রীষ্মমণ্ডলীয় অঞ্চলে (যেমন থাইল্যান্ড এবং মায়ানমারে) শীতকাল অতিবাহিত করে।   তথ্যসূত্র  বিষয়শ্রেণী:ওরিওলাস বিষয়শ্রেণী:জাপানের পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:তাইওয়ানের পাখি বিষয়শ্রেণী:১৭৬৬-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
শ্রীনগর (, , ) ভারতের জম্মু ও কাশ্মীর কেন্দ্রশাসিত অঞ্চলের রাজধানী। এখানে ১০ লক্ষের বেশি লোকের বাস। শহরটি ঝেলুম নদীর তীরে কাশ্মীর উপত্যকায় অবস্থিত। শীতকালে প্রবল শীতের কারণে অঙ্গরাজ্যটির রাজধানী ছয় মাসের জন্য জম্মুতে স্থানান্তরিত করা হয়। শ্রীনগর একটি পর্যটন কেন্দ্র। এখানকার হ্রদ, পাহাড়, সবুজ মাঠ, বার্চ ও উইলো গাছে পূর্ণ অরণ্য পর্যটকদের জন্য অত্যন্ত আকর্ষণীয়। এখানকার বিভিন্ন কুটির শিল্পও বিখ্যাত। এদের মধ্যে কার্পেট, রেশম ও পশমের বস্ত্র, কাঠ ও চামড়ার কাজ উল্লেখযোগ্য। শহরের ভেতরে ও বাইরে বহু প্রাচীন ভবন ও ধ্বংসাবশেষ আছে। ১৯৬৯ সালে এখানে শ্রীনগ্র বিশ্ববিদ্যালয় প্রতিষ্ঠিত হয়। এখানে ৭ম শতকে নির্মিত একটি মসজিদ এবং ১৬শ শতকে নির্মিত একটি দুর্গ আছে। কাছেই অনেক বৌদ্ধ মন্দিরের ধ্বংসাবশেষ আছে। শহরটি খ্রিস্টীয় ৬ষ্ঠ শতকে প্রতিষ্ঠা করা হয়।  ইতিহাস বুরজাহোম প্রত্নক্ষেত্র  শিক্ষা   ন্যাশনাল ইনস্টিটিউট অফ টেকনোলজি , শ্রীনগর  দর্শনীয় স্থান  ডাল হ্রদ  নাগিন লেক  জামা মসজিদ - ১৬৭৪ সালে নির্মিত জামা মসজিদ, শ্রীনগরের মসজিদগুলির মধ্যে সবচেয়ে প্রাচীনতম। চারটি কুন্ডলী, ৩৭০-টি স্তম্ভ ও প্রার্থনা সভার সমন্বয়ে গঠিত মসজিদটি ইন্দো-শারাসেনিক স্থাপত্যের এক নিদারুণ উজ্জ্বল দৃষ্টান্ত। মসজিদটির প্রতিটি স্তম্ভ হিমালয়ের সেডার (দারূবৃক্ষবিশেষ) কাণ্ডের একক খন্ডের দ্বারা নির্মিত। মসজিদটি তার ইতিহাসের ধারায় বহুবার বিপর্যস্ত ও পুনরুদ্ধার হয়েছিল। এটি ফ্রাইডে মসজিদ বা শুক্রবার মসজিদ নামেও পরিচিত।  যোগাযোগ  শ্রীনগর আন্তর্জাতিক বিমানবন্দর   তথ্যসূত্র   বিষয়শ্রেণী:শ্রীনগর বিষয়শ্রেণী:ভারতের মহানগর বিষয়শ্রেণী:ভারতের কেন্দ্রশাসিত অঞ্চলের রাজধানী বিষয়শ্রেণী:জম্মু ও কাশ্মীরের নগর
প্রেম কুমার রেয়াং (জন্ম ১০ মে, ১৯৭৪) ত্রিপুরার একজন রাজনীতিবিদ। তিনি বর্তমানে ইন্ডিজেনাস পিপলস ফ্রন্ট অফ ত্রিপুরার সাথে যুক্ত। ২০১৮ সালে কাঞ্চনপুর থেকে নির্বাচনে অংশ নিয়ে তিনি জয়ী হন। তিনি বর্তমানে কাঞ্চনপুরের আইনসভার (ভারত) সদস্য।  ২০২২ সালে, তিনি মানিক সাহা মন্ত্রকের মৎস্য ও সমবায় এবং উপজাতি কল্যাণ (টিআরপি এবং পিটিজি) মন্ত্রী হন। তিনি বর্তমানে ত্রিপুরায় তিনটি মন্ত্রণালয়ের মন্ত্রী। তিনি ব্রু ইস্যুতে সক্রিয় কণ্ঠের একজন ছিলেন।   তথ্যসূত্র    আরো দেখুন    ত্রিপুরা জনগোষ্ঠী  আদিবাসী পিপলস ফ্রন্ট অফ ত্রিপুরা  ত্রিপুরা  বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:ভারতীয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:ইন্ডিজেনাস পিপলস ফ্রন্ট অফ ত্রিপুরার রাজনীতিবিদ
অস্ট্রীয় অলিম্পিক কমিটি (; এছাড়াও সংক্ষেপে আইওসি কোড এইউটি দ্বারা পরিচিত) হলো অস্ট্রিয়ার জাতীয় অলিম্পিক কমিটি। এই সংস্থাটির ১৯০৮ সালে প্রতিষ্ঠিত হয়েছে; প্রতিষ্ঠার ৪ বছর পর ১৯১২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর অস্ট্রিয়ার ভিয়েনায় অবস্থিত।  বর্তমানে অস্ট্রীয় অলিম্পিক কমিটির সভাপতির দায়িত্ব পালন করছেন হর্স্ট নুসবাউমার; অন্যদিকে মহাসচিবের দায়িত্ব পালন করছেন ফ্লোরিয়ান গোশ।  ইতিহাস ১৯০৮ সালে অস্ট্রিয়ার বহু-ক্রীড়ার সর্বোচ্চ সংস্থা হিসেবে অস্ট্রীয় অলিম্পিক কমিটি প্রতিষ্ঠিত হয়েছে। বাল্ডুইন গ্রোলার এই সংস্থার প্রথম সভাপতির দায়িত্ব পালন করেছেন, যিনি ১৯০৮ হতে ১৯০৮ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই অস্ট্রিয়া ১৮৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে অস্ট্রিয়া  তথ্যসূত্র  বহিঃসংযোগ     এএনওসিতে অস্ট্রীয় অলিম্পিক কমিটি   অলিম্পিডিয়ায় অস্ট্রীয় অলিম্পিক কমিটি   অলিম্পিক.কমে অস্ট্রীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে অস্ট্রিয়া বিষয়শ্রেণী:অস্ট্রিয়ার ক্রীড়া পরিচালনা পরিষদ বিষয়শ্রেণী:১৯০৮-এ অস্ট্রিয়ায় প্রতিষ্ঠিত বিষয়শ্রেণী:১৯০৮-এ প্রতিষ্ঠিত ক্রীড়া সংস্থা
থাম্ব|২০০৮ সালে অনুষ্ঠিত ইউরোপিয়ান পুল চ্যাম্পিয়নশিপে ডাচ পুল খেলোয়াড় নিলস ফেইজেন। ডান|থাম্ব|একজন খেলোয়াড় বল সাজাচ্ছেন।  পুল হল কিউ স্পোর্টসের একটি শ্রেণিবিভাগ। যা একটি টেবিলে বরাবর ছয়টি পকেট দিয়ে খেলা হয়, যেখানে পকেটে বল জমা হয়।  A general rules booklet on pool games in general, including eight-ball, nine-ball and several others. প্রতিটি নির্দিষ্ট পুল গেমের নিজস্ব নাম রয়েছে; সুপরিচিত কিছু নামের মধ্যে রয়েছে আট-বল, ব্ল্যাকবল, নাইন-বল, টেন-বল, সেভেন-বল, স্ট্রেট পুল, ওয়ান-পকেট এবং ব্যাঙ্ক পুল।  এটি বোঝাতে কখনো কখনো সাধারণ শব্দ পকেট বিলিয়ার্ড ব্যবহার করা হয় এবং কিছু পুল-ইন্ডাস্ট্রি সংস্থার দ্বারা এটি পছন্দ করা হয়। তবে এটি একটি বিস্তৃত শ্রেণিবিভাগ, যার মধ্যে রয়েছে স্নুকার, রাশিয়ান পিরামিড এবং কাইসা। যেগুলিকে পুল গেম হিসাবে উল্লেখ করা হয় না৷  এছাড়াও পুল এবং ক্যারাম বিলিয়ার্ডের উভয় দিককে একত্রিত করে হাইব্রিড গেম রয়েছে। যেমন- আমেরিকান ফোর-বল বিলিয়ার্ডস, বোতল পুল, কাউবয় পুল এবং ইংরেজ বিলিয়ার্ডস।   ব্যুৎপত্তি   থাম্ব|নিউ ইয়র্ক সিটিতে মাইকেল ফেলানের বিলিয়ার্ড সেলুন, ১৮৫৯ সালের ১ জানুয়ারী চিত্রিত ঐতিহাসিক মুদ্রণ।  "পুল" শব্দটির ব্যুৎপত্তি সম্পর্কে নিশ্চিত হওয়া যায় না। অক্সফোর্ড ইংলিশ ডিকশনারী অনুমান করে যে, "পুল" এবং সমষ্টিগত অংশীদারিত্ব সহ অন্যান্য খেলাগুলি ফরাসি পোল (আক্ষরিকভাবে অনুবাদ করা "হেন") থেকে উদ্ভূত হয়েছে। যেখানে পুল হল সংগৃহীত পুরস্কার; বিকল্পভাবে এটি বস্তু একত্রিত করার অর্থে ক্রিয়াপদ থেকে পুল শব্দটির উদ্ভূত হতে পারে। ১৭৯৭ সালে ভার্জিনিয়ার একটি সংবাদপত্রে বিলিয়ার্ডস-সদৃশ খেলা বর্ণনা করার ক্ষেত্রে "পুল" শব্দের প্রাচীনতম ব্যবহার করা হয়েছিল। OED এটিকে সাধারণত "দুই বা ততোধিক খেলোয়াড়ের জন্য বিভিন্ন ধরনের বিলিয়ার্ডের যেকোনো একটি" হিসাবে সংজ্ঞায়িত করে কিন্তু উল্লেখ্য যে "একটি খেলা যেখানে প্রতিটি খেলোয়াড় একটি স্বতন্ত্র রঙের একটি কিউ বল ব্যবহার করে বলগুলিকে পকেট করার জন্য ব্যবহার করে।" অন্যান্য নির্দিষ্ট সংজ্ঞাগুলি মার্কিন যুক্তরাষ্ট্রে উদ্ভূত খেলাগুলির জন্য।  ১৯ থেকে ২০ শতকের শুরুর দিকে ব্রিটিশ সাম্রাজ্যে ''পুল'' শব্দ দিয়ে বিশেষভাবে ''লাইফ পুল'' খেলাকে বোঝানো হতো।  In .  যদিও স্কিটল পুল পকেটবিহীন ক্যারাম বিলিয়ার্ড টেবিলে খেলা হয়, তবে পুল শব্দটি পরে পকেট বিলিয়ার্ডের সমস্ত নতুন খেলার সাথে ব্যবহৃত হতে থাকে। কারণ এই খেলাটি মার্কিন যুক্তরাষ্ট্রে জনপ্রিয়তা লাভ করে, এবং তাই কিউ স্পোর্টস ইন্ডাস্ট্রির বাইরে, যা দীর্ঘকাল ধরে আরও আনুষ্ঠানিক শব্দ পকেট বিলিয়ার্ডের পক্ষে ছিল, খেলাধুলার সাধারণ নামটি পুল রয়ে গেছে। OxfordDictionaries.com সংজ্ঞাটি আর প্রিন্ট সংস্করণে পাওয়া অপ্রচলিত অর্থ প্রদান করে না, এবং শুধুমাত্র সাধারণ খেলাকে বোঝায় "সাতটি রঙিন এবং সংখ্যাযুক্ত বলের দুটি সেট [প্রতিটি] ব্যবহার করে ... একটি কালো বল এবং একটি সাদা কিউ বল। "পকেট সহ একটি টেবিলে।   তথ্যসূত্র   বিষয়শ্রেণী:পুল (কিউ স্পোর্টস) বিষয়শ্রেণী:পাব গেম
২৯তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৯তম আয়োজন; যা ২০০৪ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।   বিজয়ীদের তালিকা   মেধা পুরস্কার  পুরস্কারের নামবিজয়ীচলচ্চিত্রশ্রেষ্ঠ চলচ্চিত্র  তৌকির আহমেদ এবং ইমপ্রেস টেলিফিল্ম  জয়যাত্রাশ্রেষ্ঠ পরিচালক  তৌকির আহমেদ  জয়যাত্রাশ্রেষ্ঠ অভিনেতা  হুমায়ুন ফরীদি  মাতৃত্বশ্রেষ্ঠ অভিনেত্রী  অপি করিম ব্যাচেলরশ্রেষ্ঠ পার্শ্বচরিত্রে অভিনেতা  ফজলুর রহমান বাবু শঙ্খনাদশ্রেষ্ঠ পার্শ্বচরিত্রে অভিনেত্রী  চাঁদনী  জয়যাত্রাশ্রেষ্ঠ শিশু শিল্পী  অমল  দুরত্বশ্রেষ্ঠ সঙ্গীত পরিচালক  সুজেয় শ্যাম  জয়যাত্রাশ্রেষ্ঠ পুরুষ সঙ্গীত শিল্পী  সুবীর নন্দী  মেঘের পরে মেঘ  কারিগরী পুরস্কার পুরস্কারের নামবিজয়ীচলচ্চিত্রশ্রেষ্ঠ কাহিনীকার  আমজাদ হোসেন  জয়যাত্রাশ্রেষ্ঠ চিত্রনাট্যকার  তৌকির আহমেদ  জয়যাত্রাশ্রেষ্ঠ চিত্রগ্রাহক  রফিকুল বারী  জয়যাত্রাশ্রেষ্ঠ শিল্প নির্দেশক  উত্তম গুহ  লালনশ্রেষ্ঠ সম্পাদক  জুনায়েদ হালিম  শঙ্খনাদশ্রেষ্ঠ মেকআপম্যান  ম.ম. জসিম এক খণ্ড জমি   আরও দেখুন   ৭ম মেরিল-প্রথম আলো পুরস্কার   তথ্যসূত্র  বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:২০০৪-এর চলচ্চিত্র পুরস্কার
ইউলিয়া আনাতোলিভনা স্ভিরিডেনকো (; জন্ম: ২৫ ডিসেম্বর ১৯৮৫) একজন ইউক্রেনীয় রাজনীতিবিদ। তিনি ৪ নভেম্বর, ২০২১ সাল থেকে ইউক্রেনের প্রথম উপ-প্রধানমন্ত্রী এবং অর্থনৈতিক উন্নয়ন ও বাণিজ্য মন্ত্রী।  ১৪ জুলাই ২০২৫ তারিখে, রাষ্ট্রপতি ভলোদিমির জেলেনস্কি তাকে সরকারের নেতৃত্ব দেওয়ার প্রস্তাব দেন। ইউক্রেনের সংবিধানের ১১৪ অনুচ্ছেদ অনুসারে, জেলেনস্কিকে অবশ্যই ভারখোভনা রাডায় তার প্রার্থিতা জমা দিতে হবে, যা পরে তার পক্ষে ভোট দেবে।   শিক্ষা  ২০০৮ সালে, তিনি কিয়েভ ন্যাশনাল ইউনিভার্সিটি অফ ট্রেড অ্যান্ড ইকোনমিক্স থেকে অ্যান্টি-মনোপলি ম্যানেজমেন্টে ডিগ্রি অর্জন করেন।   ক্যারিয়ার  তিনি ২০০৮ সালে ইউক্রেনীয়- আন্দোরান যৌথ উদ্যোগ জেএসসি "এএমপি" তে অর্থনীতিবিদ হিসেবে তার কর্মজীবন শুরু করেন।  ২০১১ সালে, তিনি উক্সি শহরে চেরনিহিভের স্থায়ী প্রতিনিধি হন, যা চীনের একটি ইউক্রেনীয় শহরের একমাত্র প্রতিনিধি অফিস।  ২০১৫ সালে, তিনি চেরনিহিভ ওব্লাস্টের অর্থনৈতিক উন্নয়ন বিভাগের প্রধান হন।  ৩০ জুলাই থেকে ২৮ নভেম্বর ২০১৮ পর্যন্ত, তিনি চেরনিহিভ আঞ্চলিক রাজ্য প্রশাসনের ভারপ্রাপ্ত প্রধান ছিলেন।  ৫ মে ২০২০ তারিখে, ইউক্রেনের রাষ্ট্রপতি ভলোদিমির জেলেনস্কি ডনবাসের পরিস্থিতি সমাধানের জন্য ত্রিপক্ষীয় যোগাযোগ গোষ্ঠীর (ইউক্রেন - ইউরোপে নিরাপত্তা ও সহযোগিতা সংস্থা - রাশিয়া) সামাজিক ও অর্থনৈতিক বিষয়গুলির উপগোষ্ঠীতে ইউক্রেনের প্রতিনিধি হিসেবে সভিরিডেনকোকে নিযুক্ত করেন।  ২২ ডিসেম্বর ২০২০ তারিখে, জেলেনস্কি ইউলিয়া কোভালিভের স্থলাভিষিক্ত হওয়ার জন্য সভিরিডেনকোকে রাষ্ট্রপতির কার্যালয়ের উপ-প্রধান হিসেবে নিযুক্ত করেন।  ৪ নভেম্বর, ২০২১ তারিখে, ভারখোভনা রাদা সভিরিডেনকোকে প্রথম উপ-প্রধানমন্ত্রী এবং অর্থনৈতিক উন্নয়ন ও বাণিজ্য মন্ত্রী হিসেবে নিযুক্ত করেন। ২৫৬ জন সংসদ সদস্য তার নিয়োগের পক্ষে ভোট দিয়েছেন।  ২০২২ সালের আগস্টে, সরকার সভিরিডেনকোকে রাষ্ট্রীয় নিষেধাজ্ঞা নীতি বাস্তবায়নের জন্য আন্তঃসংস্থা ওয়ার্কিং গ্রুপের প্রধান হিসেবে অনুমোদন দেয়। তিনি রাশিয়ার বিরুদ্ধে নিষেধাজ্ঞা জোরদার করার জন্য অন্যান্য দেশের সাথে আলোচনা করেছেন, বিশেষ করে যুক্তরাজ্যের প্রতিনিধিদের সাথে।  ১৪ জুলাই ২০২৫ তারিখে, জেলেনস্কি সরকারে রদবদল ঘোষণা করেন এবং সভিরিডেনকোকে প্রধানমন্ত্রী হিসেবে মনোনীত করেন।   পুরস্কার  ইউলিয়া সভিরিডেনকোকে ১৩ সেপ্টেম্বর ২০২৩ তারিখে টাইম তালিকা টাইম ১০০ নেক্সট দ্বারা অন্তর্ভুক্ত এবং প্রকাশিত করা হয়েছিল যেখানে তাকে "ইউক্রেনীয় জনগণের স্থিতিস্থাপকতার প্রতীক" হিসাবে বর্ণনা করা হয়েছিল (ইউক্রেনে রাশিয়ার আক্রমণের কথা উল্লেখ করে)।   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ইউক্রেনীয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:২১শ শতাব্দীর নারী প্রধানমন্ত্রী বিষয়শ্রেণী:ইউরোপের নারী প্রধানমন্ত্রী বিষয়শ্রেণী:২১শ শতাব্দীর ইউক্রেনীয় নারী রাজনীতিবিদ
হাউস অফ কমন্সের লিবারেল পার্টির সদস্যরা ইংল্যান্ডের একটি নির্বাচনী এলাকার প্রতিনিধিত্ব করছেন। এই বিষয়শ্রেণীতে ১৮৫৯ সালে দলের আনুষ্ঠানিক ভিত্তি থেকে ১৯৮৮ সালে সোশ্যাল অ্যান্ড লিবারেল ডেমোক্র্যাটে পার্টির অন্তর্ভূক্ত হওয়া পর্যন্ত একজন লিবারেল হিসাবে নির্বাচিত সংসদ সদস্যদের জন্য। কিছু সদস্য এর পূর্বসূরী বা উত্তরসূরী দলগুলির জন্যও বসে থাকতে পারে উদারনৈতিক  উদারনৈতিক
সৈয়দ মোয়াজ্জম উদ্দিন হোসেন ছিলেন একজন বাঙালি রাজনীতিবিদ। তিনি প্রধানমন্ত্রী হোসেন শহীদ সোহরাওয়ার্দীর মন্ত্রিসভায় শিক্ষামন্ত্রী হিসেবে দায়িত্ব পালন করেন।   প্রারম্ভিক জীবন ও পরিবার  হোসেন জন্মগ্রহণ করেন বাঙালি মুসলিম সৈয়দ জমিদার পরিবারে। তাঁর পৈতৃক নিবাস ছিল ময়মনসিংহ জেলার জাওয়ানশাহী পরগনার অষ্টগ্রাম গ্রামে (বর্তমানে কিশোরগঞ্জ জেলা, বাংলাদেশ এ)। তাঁর চাচাতো ভাই সৈয়দ মিসবাহউদ্দিন হুসেন পাকিস্তানের যোগাযোগ মন্ত্রীর দায়িত্ব পালন করেছিলেন। হোসেনের স্ত্রী ছিলেন শারেকা বানু বিবি, যিনি মৌলভী ফতহুল-ইসলাম কোণা মিয়ার কন্যা ও ছাপড়া জমিদার পরিবারের সদস্যা। তিনি খান বাহাদুর এ. এন. শহীদুল হকের বোন। তাঁদের এক কন্যা ছিল। সৈয়দা সুফিয়া খাতুন যিনি ফজলে হাসান আবেদ এর মা।   কর্মজীবন  ব্রিটিশ রাজ হোসেনকে খান বাহাদুর উপাধিতে ভূষিত করে।  হোসেন ১৯৪৩ থেকে ১৯৪৬ সাল পর্যন্ত কৃষি ও পল্লী উন্নয়ন মন্ত্রী ছিলেন। তিনি ২৩ এপ্রিল ১৯৪৬ থেকে ১৪ আগস্ট ১৯৪৭ পর্যন্ত হোসেন শহীদ সোহরাওয়ার্দীর মন্ত্রিসভায় শিক্ষামন্ত্রী হিসেবে দায়িত্ব পালন করেন।   তথ্যসূত্র   বিষয়শ্রেণী:বঙ্গীয় আইনসভার সদস্য ১৯৪৬-১৯৪৭ বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:বাংলাদেশী রাজনীতিবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত
মুসলিম উম্মাহর ইতিহাস (হ) পাকিস্তানি ইসলামি পণ্ডিত ইসমাইল রেহান রচিত মুসলিম জাতির ইতিহাস বিষয়ক একটি সিরিজ গ্রন্থ। এই বিষয়ে উর্দু ভাষায় এ পর্যন্ত রচিত গ্রন্থসমূহের মধ্যে এটিকে সবচেয়ে প্রামাণিক ও নির্ভরযোগ্য ধরা হয়। এই গ্রন্থে সৃষ্টির সূচনাকাল ও আদি মানব আদম থেকে শুরু করে বর্তমান সময় পর্যন্ত মানবজাতির ইতিহাস সংক্ষিপ্ত এবং মুসলিম জাতির পূর্ণাঙ্গ ইতিহাস তুলে ধরা হয়েছে। লেখক মূল ইতিহাসের পাশাপাশি ইসলামের ইতিহাস সম্পর্কিত নানা প্রশ্নের উত্তর দিয়েছেন। এ পর্যন্ত গ্রন্থটির ১৭ খণ্ড প্রকাশিত হয়েছে। গ্রন্থটির ভূমিকা লিখেছেন তাকি উসমানি।   অনুবাদ  ১৪ খণ্ডে গ্রন্থটির বঙ্গানুবাদ প্রকাশ করেছে লেখক ও মূল প্রকাশনা প্রতিষ্ঠান থেকে অনুমতিপ্রাপ্ত প্রতিষ্ঠান মাকতাবাতুল ইত্তিহাদ। গ্রন্থটির আরেক প্রকাশক মাকতাবাতুল আজহার। অনুবাদকদের মধ্যে রয়েছেন: আবদুর রশীদ তারাপাশী, নাজীবুল্লাহ সিদ্দিকী, নূরুয যামান, মুজাহিদুল ইসলাম মাইমুন, যুবাঈর আহমাদ, সিরাজুল ইসলাম, মঈনুদ্দীন তাওহীদ, আম্মার আবদুল্লাহ।   গঠন  ৪ খণ্ডে গ্রন্থটির মোট পৃষ্ঠা সংখ্যা ৩৮০০। খণ্ড অনুসারে আলোচ্য বিষয়:  খণ্ড ১: ইতিহাসের নীতি, প্রাচীন নবী এবং তাদের সমসাময়িক সুলতান, বিশ্বের প্রাক ইসলামি রাষ্ট্র, নবী সাল্লাল্লাহু আলাইহি ওয়াসাল্লাম-এর সিরাত, ধার্মিক খিলাফত, দশ জন ধর্মপ্রচারক, ইতিহাসের পাঠ।  খণ্ড ২: ঐতিহাসিক ঐতিহ্যের গবেষণা ও সমালোচনার মূলনীতি, বিতর্কের যুগ, হযরত আলীর খিলাফত, জঙ্গে জামাল, জঙ্গে সিফফিন, হজরত হাসানের খিলাফত, আমীরে মুয়াবিয়ার খিলাফত, ইয়াজিদ, হজরত হুসাইন এবং তার সংগ্রাম, হজরত আবদুল্লাহ ইবনে যুবায়ের, কারবালার ট্র্যাজেডি ও হারার ট্র্যাজেডি, হজরত আবদুল্লাহ ইবনে জুবায়েরের খিলাফত ও শাহাদাত, ফিতনার সময় থেকে প্রাপ্ত শিক্ষা, বিখ্যাত সাহাবী ও অনুসারীদের পরিচিতি, সন্দেহের জবাব।  খণ্ড ৩: খিলাফাহ বনু উমাইয়া এবং বনু আব্বাস, আব্বাসীয় খিলাফতের সমসাময়িক স্বাধীন মুসলিম সরকার, চার ইমাম এবং মহান সংস্কারক ও সংস্কারকদের কাজ, সন্দেহের উত্তর।  খণ্ড ৪: সিসিলির ইতিহাস, ক্রুসেড, তাতার আক্রমণ, আইয়ুবিয়ার সম্পদ, জাতির সম্পদ, তাতারদের মধ্যে ইসলামের ইতিহাস, উপমহাদেশের ইতিহাস, উসমানীয় সাম্রাজ্য, প্রতিষ্ঠা ও স্থিতিশীলতা, আন্দালুসিয়ার ইসলামিক রাষ্ট্র, প্রতিষ্ঠা ইমামদের সংগ্রামের উল্লেখ, মুজাদ্দিদ, ফকীহ, সূফী ও বুদ্ধিজীবী যারা মুসলিম উম্মাহকে পথ দেখান।   আরও দেখুন   সংগ্রামী সাধকদের ইতিহাস  তথ্যসূত্র    বহিঃসংযোগ   রকমারিতে মুসলিম উম্মাহর ইতিহাস  বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:২০১৮-এর বই বিষয়শ্রেণী:ইতিহাস বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য